**Selvejende Institution**

**Retningslinjer for håndtering**

**og**

**beskyttelse af personoplysninger**

MINE NOTER

Er du i tvivl om noget kan spørgsmål til håndtering og beskyttelse af personoplysninger besvares af

* [Navngiv person]

|  |  |  |  |
| --- | --- | --- | --- |
| Udarbejdet af: |  | Godkendt af ledergruppen: |  |
| Revideret: |  | Godkendt af MED: |  |

**INDLEDNING**

Følgende retningslinjer skal være med til at sikre, en ensartet håndtering af de personoplysninger vi hver dag behandler om borgere, medarbejdere og andre, samt at personoplysninger er tilstrækkeligt beskyttet.

Alle medarbejdere har ansvaret for, at retningslinjerne overholdes.

Hvis der er udpeget en konkret ansvarlig, fremgår det pr. punkt.

Spørgsmål til retningslinjerne skal rettes til [Navngiv person].

**HVILKE PERSONOPLYSNINGER ARBEJDER VI MED**

Vi arbejder med mange personoplysninger i dagligdagen som typisk er den almindelige personlige information om borgerne eller medarbejdere.

Ud over disse skal vi særligt være opmærksom på følgende oplysninger:

|  |  |
| --- | --- |
| **Fortrolige personoplysninger** | **Følsomme personoplysninger** |
| Cpr-nummer | Etnicitet |
| Familieforhold | Helbred |
| Indkomstforhold | Seksuelle forhold |
| Kontooplysninger | Seksuel overbevisning |
| Sociale forhold | Fagforening (medarbejder) |
| Straffedomme / lovovertrædelser |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Procesområde** | **Slettefrist** | **Sletning skal ske** | **Type af oplysninger** | | | **Slettemetode** | **Ansvarlig** |
| Alm | For. | Føl. |
| Pladsadministration og drift | ? år efter sagen er afsluttet | December | x | x | x | Makulering af papirer |  |
| Manuelt fra lokal enhed |
| Samtykke | Så længe person-oplysning anvendes | December | x | x | x | Makulering af papirer |  |
| Magtanvendelse | 3 år efter sagen er afsluttet | December | x | x | x | Manuelt fra lokal enhed |  |
| Utilsigtede hændelse | ? år efter sagen er afsluttet | Juni | x | x | x | Manuelt fra lokal enhed |  |
| Daglig drift / STPS, økonomi, revision osv. | 5 år efter regnskabsårets afslutning | Juni | x | x | x | Manuelt fra lokal enhed |  |
| Administration Klagesag & indsigtsanmodninger | 5 år efter endt sagsbehandling | Juni | x | x | x | Makulering af papirer |  |
| Manuelt fra lokal enhed |
| Personale – Ansøgninger | 6 mdl. efter ansættelse | 6 mdl. eft. ansøgningsfrist | x | x |  | Makulering af papirer |  |
| Manuelt fra lokal enhed |
| Administration -Arbejdsmiljø | 5 år efter at sagen er afsluttet | Juni | x | x | x | Manuelt fra lokal enhed |  |
| Billeder / video / sociale medier | Må max være 3 mdl. gamle | Marts, Juni, Sept.Dec. | x |  |  | Makulering af papirer | Alle m. adgang |
| Manuelt fra lokal enhed |
| System/Infoboard |
| Mails / møde invitationer + papirkurv | Må max være 6 mdl. gamle | Juni og December | x | x | x | Manuelt fra lokal enhed | Alle m. adgang |
| Drifts- og arbejdslister | Løbende når behov er væk | Lige måneder | x | x |  | Makulering af papirer | Alle m. adgang |
| Manuelt fra lokal enhed |

**HÅNDTERING AF PERSONOPLSYNINGER**

Personoplysninger:

* indsamles kun, hvis de er nødvendige for opgaveløsningen.
* bruges kun til de opgaver, der udføres indenfor vores ansvarsområde ved håndtering og pleje af beboere.
* må ikke deles med uvedkommende eller kunne overhøres af uvedkommende.
* skal være korrekte. Det vil sige, at oplysningerne skal være opdateret.
* skal opbevares, hvis det er nødvendigt, eller hvis det er et krav - øvrige oplysninger slettes.
* skal opbevares forsvarligt og må ikke være tilgængelige for uvedkommende, uanset om det er i systemer, i elektroniske filer, fysiske dokumenter, løse papirnoter mv. Adgangen til fortrolige og følsomme oplysninger skal være beskyttet af adgangskoder, nøgler etc.

Vi opbevarer personoplysninger i vores fagsystem ifm. vores sagsbehandling / dokumentation af borgers sager.

Alle personoplysninger/informationer skal registreres i fagsystem hurtigst muligt. Papirdokumenter / Word-filer og andet der er brugt som grundlag skal derefter makuleres/slettes.

Vi opbevarer desuden personoplysninger på lokal PC ifm. daglig drift

Fx dagens opgaver, beboeroversigter, lægeoversigt, oversigt over indlæggelse, oversigt over medicin, medarbejderoversigter, kontaktlister til frivillige, nyhedsbreve, billeder som vi har et formål med at gemme mv.

Nødvendige daglige drift- og opgavelister kan opbevares fysisk/synligt på kontor, hvis døren er låst.

Journaler, dokumenter, nødproceduremapper mv. med fortrolige og følsomme oplysninger opbevares i aflåste skabe.

**FYSISK SIKKERHED, ADGANG TIL LOKALER MV.**

Institutionen har åben adgang til en del lokaler, derfor skal medarbejdere løbende sikre, at dokumenter, lister og andet med personoplysninger håndteres forsvarligt i forhold til typen af oplysninger. Det vil bl.a. sige:

* Lister og dokumenter skal så vidt muligt skærmes, så de ikke kan ses af uvedkommende
* Kontorer/skabe skal låses, når de ikke benyttes.
* Skriveborde skal være ryddet for personoplysninger
* Gæster skal ikke have adgang til kontorer uden opsyn.
* Døre og vinduer holdes lukket udenfor normal arbejdstid

**UDDANNELSE AF MEDARBEJDERE**

Nye medarbejdere skal inden for den første måned efter ansættelse, have gennemlæst PIXI for medarbejdere og modtage introduktion til interne retningslinjer.

Alle medarbejdere skal hvert 2. år gennemgå GDPR uddannelse.

**SLETTEREGLER**

**Generelle retningslinjer**

Personoplysninger skal slettes, når der ikke er noget formål med eller krav til at opbevare oplysningerne mere.

Slettefrister skal overholdes uanset hvordan og hvorfor personoplysninger opbevares. Fx i it-systemer, på PC, i mails, på USB-stik, mobiltelefoner, IPads og tilsvarende mobile enheder, fysiske dokumenter i aflåste arkivskabe etc.

En slettefrist er det tidspunkt hvor den praktiske sletning skal finde sted.

Herunder fremgår slettefrister og tidspunkt og ansvarlige.

**KOMMUNIKATION MED BORGER OG PÅRØRENDE**

Skriftlig og mundtlig kommunikation skal ske, så uvedkommende ikke ser/hører om personoplysningerne.

Når kommunikationen indeholder fortrolige eller følsomme personoplysninger, skal der være en særlig opmærksomhed.

E-mail med fortrolige eller følsomme personoplysninger skal sendes krypteret ved hjælp af ”Send sikkert” funktionen på e-mail, eller sendes som digital post.

Borgere, pårørende eller andre kan ikke give tilladelse til, at der sendes fortrolige eller følsomme oplysninger fx via usikker mail.

Inden en mail afsendes, skal det kontrolleres, at modtager er korrekt. Sendes e-mail til en forkert modtager, anmeldes dette som persondatabrud til leder.

Chat-funktioner på Facebook og SMS må ikke anvendes til kommunikation.

**OPLYSNINGSPLIGT – om de personoplysninger vi bruger**

Vi har en oplysningspligt, som betyder at borgere, pårørende mv. skal oplyses om, hvilke personoplysninger vi behandler om dem, og på hvilket grundlag vi gør dette.

De pågældende modtager derfor vore privatlivspolitik og information om, hvor de kan genfinde denne.

**HENVENDELSER - fra borgere, pårørende mv.**

Vi har en pligt til at besvare henvendelser fra borgere, pårørende mv. om deres personoplysninger.

Hvis en borger, pårørende eller andre, henvender sig til personalet med spørgsmål til personoplysninger, gives henvendelsen omgående videre til ***[navngiv person]***. ***[navngiv person]***.  ***er ansvarlig for at besvare henvendelsen.***

**HÅNDTERING AF PERSONDATABRUD**

Persondatabrud skal håndteres med det samme, når det opdages.

Hvis en medarbejder bliver bekendt med, eller mistænker at, der er sket et persondatabrud, skal vedkommende ***med det samme*** kontakte ***[navngiv person]***.

**BRUG AF COMPUTER, TABLETS, TELEFONER mv. (enheder)**

Alle enheder skal låses, når de ikke anvendes / forlades. Skærmlås med kode og en pinkode skal være aktiveret med kort interval.

IPads og telefoner skal opbevares i de opstillede I-chargeskabe udenfor arbejdstid.

Enheder må ikke anvendes til opbevaring / midlertidig opbevaring af filer / dokumenter med personoplysninger – men skal overføres til fagsystem.

Billeder og video skal tages med institutionen telefoner / IPads.

USB-stik kan kun anvendes med godkendelse fra forstander.

Medarbejdere har et medansvar for oprydning på de forskellige enheder.

Enheder skal være under opsyn.

Bliver en enhed tabt eller stjålet, skal ***[navngiv person]*** straks underrettes.

Der må ikke anvendes private enheder i arbejdssammenhæng.

**BRUG AF SYSTEMER, TJENESTER OG MAIL**

Alle medarbejdere får et personligt brugernavn og kodeord til vores systemer, når de bliver ansat. Kodeord er personligt, og må ikke deles med andre.

Alle medarbejdere er ansvarlige for at deres kodeord skiftes minimum hver ½ år.

Institutionens mail må som udgangspunkt kun anvendes til arbejdsrelaterede formål.

**SAMTYKKE TIL BEHANDLING AF PERSONOPLYSNINGER**

Vi har i visse tilfælde en pligt til at indhente GDPR-samtykke fra borgere, pårørende og andre.

GDPR-samtykke drejer sig kun om, at den pågældende siger ja eller nej til en specifik anvendelse af deres personoplysninger.

Samtykke med ”ja” skal være givet i følgende tilfælde:

* Billeder/Video til offentliggørelse – fx på vores hjemmeside eller Nyhedsbrev
* Hvor vi anvender frivillige og der videregives flere personoplysninger om borgeren ud over navn og adresse.

Oversigt over samtykker findes på kontoret.

***Samtykke indhentes og administreres af [navngiv person]***.

**HÅNDTERING AF BILLEDER**

Billeder og video med personer er personoplysninger.

*Hvis der er den mindste mulighed for, at personer på billeder/video vil føle sig udstillet/krænket, må billedet og video ikke anvendes, og skal omgående slettes.*

En borger, pårørende og medarbejder kan altid afvise, at der tages billeder af vedkommende. Dette skal i så fald efterleves.

Billeder og video må behandles, når de kan henføres til vores arbejde. Der må ikke tages flere billeder end nødvendigt.

Billeder må være på hjemmesider mv., så længe samtykke forefindes, og så længe borger, medarbejder mv. er tilknyttet institutionen.

Trækkes et samtykke tilbage, skal offentliggjorte billeder slettes. Alternativt skal personen sløres.

Hvis billeder findes i trykte medier, er der ikke krav om sletning, men må ikke genanvendes.

Billeder til historiske formål (begrænset) må gemmes så længe der er et formål hermed og dette kan begrundes.

Billeder på telefoner, tablets, billedarkiver i øvrigt skal slettes jf. sletteregler herunder.